Λυπάμαι που θα στο χαλάσω, αλλά το να επεμβαίνεις με κολπικές πλύσεις είναι σα να παίρνεις ένα λάστιχο και να καταβρέχεις εσωτερικά το σαλόνι του αυτοκινήτου σου. Θα το έκανες; Μπα.
Το PH του κόλπου στην αναπαραγωγική ηλικία είναι φυσιολογικά ελαφρώς όξινο κοντά στο 4 με 5. Αυτό το PH εξασφαλίζει σε ένα μεγάλο βαθμό την ισορροπία στο μικροβίωμα του κόλπου, δηλαδή την ισορροπία μεταξύ των καλών βακτηρίων, όπως είναι οι γαλακτοβάκιλλοι και των κακών βακτηρίων.
Τα κολπικά ντους είναι κάπως επιθετικά, πολύ συχνά διαταράσσουν το PH και μαζί διαταράσσουν και αυτή την ισορροπία με αποτέλεσμα την πιθανή ανάπτυξη κολπίτιδας από κακά βακτήρια ή μύκητες - που δεν το θέλουμε. Μην τα χρησιμοποιείς αν δεν στο προτείνει ο γυναικολόγος σου.